
LIETUVOS RESPUBLIKOS VYRIAUSYBĖ         

NUTARIMAS
DĖL LIETUVOS RESPUBLIKOS VYRIAUSYBĖS 2005 M. BALANDŽIO 20 D. NUTARIMO NR. 436 „DĖL UŽSIENIEČIŲ, KURIEMS DRAUDŽIAMA ATVYKTI Į LIETUVOS RESPUBLIKĄ, NACIONALINIO SĄRAŠO SUDARYMO IR TVARKYMO TAISYKLIŲ PATVIRTINIMO“ PAKEITIMO

Nr.
Vilnius

Lietuvos Respublikos Vyriausybė nutaria:
1. Pakeisti Užsieniečių, kuriems draudžiama atvykti į Lietuvos Respubliką, nacionalinio sąrašo sudarymo ir tvarkymo taisykles, patvirtintas Lietuvos Respublikos Vyriausybės 2005 m. balandžio 20 d. nutarimu Nr. 436 „Dėl Užsieniečių, kuriems draudžiama atvykti į Lietuvos Respubliką, nacionalinio sąrašo sudarymo ir tvarkymo taisyklių patvirtinimo“:
[bookmark: _Hlk16144595]1.1. Pakeisti 8 punkto pirmąją pastraipą ir ją išdėstyti taip:
„8. Duomenys, nurodyti taisyklių 6 punkte, ir juos pagrindžiantys dokumentai Migracijos departamentui teikiami esant bent vienam įstatymo 133 straipsnio 1, 11, 2, 5 ar 6 dalyje nurodytam uždraudimo užsieniečiui atvykti į Lietuvos Respubliką pagrindui per 10 darbo dienų nuo šio pagrindo atsiradimo ar paaiškėjimo kartu su šį pagrindą patvirtinančiais dokumentais ir (arba) kompetentingų valstybės institucijų ar įstaigų motyvuotomis išvadomis arba informacija apie tai, ar užsienietis gali kelti grėsmę valstybės saugumui ar viešajai tvarkai, nurodant laikotarpį, kuriam siūloma uždrausti užsieniečiui atvykti į Lietuvos Respubliką, ir tai, ar duomenys apie šį užsienietį iš sąrašo turėtų būti pateikti C. SIS.“ 
1.2. Pakeisti 11 punktą ir jį išdėstyti taip:
„11. Jeigu taisyklių 9 punkte nurodytos valstybės institucijos ar įstaigos arba taisyklių 8 punkte nurodytu atveju užsienio reikalų ministras kartu su duomenimis apie užsienietį nepateikia draudimo užsieniečiui atvykti į Lietuvos Respubliką pagrindą patvirtinančių dokumentų ir (arba) informacijos, nenurodo, yra ar nėra įstatymo 133 straipsnio 10 dalyje nurodytų priežasčių, dėl kurių informacija užsieniečiui neteikiama, pateikia neišsamius duomenis apie užsienietį arba kyla abejonių dėl pateiktų duomenų teisingumo ir (ar) pagrįstumo, Migracijos departamentas sprendimui uždrausti užsieniečiui atvykti į Lietuvos Respubliką priimti įstatymo 133 straipsnio 1, 11, 2, 5 ar 6 dalyje nurodytu pagrindu, o vidaus reikalų ministras arba jo pavedimu vidaus reikalų viceministras – įstatymo 133 straipsnio 4 dalyje nurodytais pagrindais turi paprašyti pateikti papildomų dokumentų (informacijos) arba patikslinti (papildyti) pateiktą informaciją ar duomenis apie užsienietį.“
1.3. Pakeisti 15 punkto pirmąją pastraipą ir ją išdėstyti taip:
„15. Duomenys iš sąrašo teikiami C.SIS, jeigu sprendimas uždrausti užsieniečiui atvykti į Lietuvos Respubliką, kurio pagrindu duomenys įrašyti į sąrašą, atitinka 2006 m. gruodžio 20 d. Europos Parlamento ir Tarybos reglamento (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo (OL 2006 L 381, p. 4) su paskutiniais pakeitimais, padarytais 2018 m. lapkričio 28 d. Europos Parlamento ir Tarybos reglamentu (ES) 2018/1861 (OL 2018 L 314, p. 14), (toliau – SIS II reglamentas) 24 ir 25 straipsniuose nustatytus pagrindus.“
[bookmark: _Hlk16144625]1.4. Pakeisti 28 punkto pirmąją pastraipą ir ją išdėstyti taip:
„28. Duomenys apie užsienietį, kuriam uždrausta atvykti į Lietuvos Respubliką įstatymo 133 straipsnio 1, 11, 2, 5 ar 6 dalyje nurodytu pagrindu, gali būti išbraukiami iš sąrašo arba sutrumpintas draudimo šiam užsieniečiui atvykti į Lietuvos Respubliką laikas sprendimą dėl uždraudimo atvykti priėmusio Migracijos departamento ar Valstybės sienos apsaugos tarnybos sprendimu, jeigu šiai įstaigai pateikiamas:“.
1.5. Pakeisti 32.3 papunktį ir jį išdėstyti taip:
[bookmark: _Hlk17466129]„32.3. jeigu užsienietis, dėl kurio paskelbtas įspėjimas C. SIS, pateikia motyvuotą prašymą ir sprendimą dėl uždraudimo atvykti priėmusi įstaiga uždrausti užsieniečiui atvykti į Lietuvos Respubliką priėmusiai įstaigai ir ji nustato, kad nebeliko SIS II reglamento 24 arba 25 straipsnyje nurodyto pagrindo taikyti įspėjimą dėl užsieniečio neįsileidimo į Šengeno erdvę, tačiau išlieka pagrindas drausti užsieniečiui atvykti į Lietuvos Respubliką. Užsieniečio motyvuotas prašymas sprendimą uždrausti užsieniečiui atvykti į Lietuvos Respubliką priėmusiai įstaigai siunčiamas paštu, kartu pridedant užsieniečio paso arba jį atitinkančio kelionės dokumento kopiją (kopijos tikrumas turi būti paliudytas dokumentų kopijų tikrumo paliudijimo teisę turinčio asmens ar institucijos), ar elektroninėmis priemonėmis, pasirašius jį kvalifikuotu elektroniniu parašu.“
[bookmark: _Hlk16144665]2. Šis nutarimas įsigalioja 2019 m. rugsėjo 1 d.

